
Αθήνα, 16 Ιουνίου 2026
ΕΡΩΤΗΣΗ
Προς τον Υπουργό Δικαιοσύνης
Θέμα: Αρνήσεις εκτέλεσης Ευρωπαϊκών Ενταλμάτων Σύλληψης της Ελλάδος
Σε εντελώς πρόσφατη απόφασή του (4.6.2026,  C‑91/24 [Aucroix]), το Δικαστήριο της Ευρωπαϊκής Ένωσης (Δ.Ε.Ε.) ασχολήθηκε με το ζήτημα της άρνησης της Βελγικής Δικαιοσύνης να εκτελέσει Ευρωπαϊκό Ένταλμα Σύλληψης (Ε.Ε.Σ.) των Ελληνικών Αρχών. Όπως αναφέρεται στην απόφαση του Δ.Ε.Ε., το Βελγικό συμβούλιο εφετών (18.1.2024) αρνήθηκε την εκτέλεση του Ε.Ε.Σ  των ελληνικών Αρχών με την αιτιολογία ότι η νοητική υστέρηση του εκζητούμενου σε συνδυασμό με τις συνθήκες κράτησης που επικρατούν στην Ελλάδα, θα τον εξέθεταν στον κίνδυνο προσβολής των θεμελιωδών δικαιωμάτων του που κατοχυρώνονται στα άρθρα 3 και 5 της ΕΣΔΑ.
Επειδή οι κακές συνθήκες κράτησης στις φυλακές, ιδίως λόγω του υπερπληθυσμού, δημιουργούν κίνδυνο προσβολής των ανθρωπίνων δικαιωμάτων των κρατουμένων, 
Επειδή ο κίνδυνος προσβολής των θεμελιωδών δικαιωμάτων του εκζητούμενου αναγνωρίζεται ως λόγος άρνησης εκτέλεσης του Ε.Ε.Σ. ή απόρριψης αιτήματος έκδοσης. 
Ερωτάται ο αρμόδιος Υπουργός
1.   Πόσα Ε.Ε.Σ. των Ελληνικών Αρχών δεν έχουν εκτελεστεί, τα τελευταία πέντε έτη (2021-2026) από άλλες χώρες, λόγω κακών συνθηκών κράτησης στις Ελληνικές Φυλακές; Ποια εγκλήματα αφορούσαν τα Ε.Ε.Σ.; Από ποιες χώρες υπήρξαν αυτές οι απορρίψεις;

2..  Πόσα αιτήματα έκδοσης των Ελληνικών Αρχών δεν έχουν ικανοποιηθεί από άλλες χώρες λόγω κακών συνθηκών κράτησης στις Ελληνικές Φυλακές; Ποια εγκλήματα αφορούσαν τα αιτήματα έκδοσης; Από ποιες χώρες υπήρξαν αυτές οι απορρίψεις;

